ᱯᱮᱥᱟᱣᱟᱨ ᱦᱚᱱᱚᱛ

ᱯᱮᱥᱟᱣᱟᱨ ᱦᱚᱱᱚᱛ (ᱯᱟᱥᱛᱳ: پېښور ولسوالۍ, ᱦᱤᱱᱰᱠᱳ: , ᱩᱨᱫᱩ: ) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱠᱷᱟᱭᱵᱚᱨ ᱯᱟᱠᱷᱛᱩᱱᱠᱷᱣᱟ ᱯᱨᱚᱫᱮᱥ ᱨᱮᱭᱟᱜ ᱯᱮᱥᱟᱣᱟᱨ ᱰᱤᱵᱷᱤᱥᱚᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱤᱥᱞᱟᱢᱟᱵᱟᱫᱽ ᱠᱷᱚᱱ ᱑᱖᱐ ᱠᱤ.ᱢᱤ. ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱮᱰᱠᱣᱟᱴᱟᱨ   ᱫᱚ ᱯᱮᱥᱟᱣᱟᱨ ᱥᱟᱦᱟᱨ ᱠᱟᱱᱟ, ᱚᱠᱟ ᱫᱚ ᱠᱷᱟᱭᱵᱮᱨ ᱯᱟᱠᱷᱛᱩᱱᱠᱷᱣᱟ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾

ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱟᱨ ᱥᱚᱦᱚᱨ ᱨᱮ ᱟᱭᱢᱟ ᱥᱚᱥᱱᱚᱜ ᱨᱮᱱᱟᱜ ᱩᱛᱷᱱᱟᱹᱣ ᱟᱨ ᱧᱩᱨᱦᱟᱹᱜ ᱧᱮᱞ ᱟᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱫᱷᱟᱣ ᱜᱟᱸᱫᱷᱟᱨ ᱨᱮᱱᱟᱜ ᱛᱟᱞᱟ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱱᱚᱸᱰᱮ ᱫᱚ ᱯᱟᱨᱥᱤ, ᱜᱨᱤᱠ, ᱵᱩᱫᱷᱩ, ᱠᱩᱥᱟᱱ, ᱟᱯᱷᱜᱟᱱ, ᱢᱩᱜᱚᱞ, ᱢᱟᱨᱟᱴᱷᱟ, ᱥᱤᱠᱷ ᱟᱨ ᱵᱨᱤᱴᱤᱥ ᱠᱚ ᱥᱟᱥᱚᱱ ᱠᱮᱫᱼᱟ ᱾  ᱯᱮᱥᱟᱣᱟᱨ ᱨᱮᱱᱟᱜ ᱟᱥᱚᱞ ᱦᱚᱱᱚᱛ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱤᱢᱟᱹ ᱨᱮᱱᱟᱜ ᱢᱤᱫ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ

᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱮᱥᱟᱣᱟᱨ ᱦᱚᱱᱚᱛ ᱨᱮ ᱖᱙᱐,᱙᱗᱖ ᱜᱷᱟᱨᱚᱸᱡᱽ ᱢᱮᱱᱟᱜᱼᱟ ᱟᱨ ᱦᱚᱲ ᱮᱞ ᱫᱚ ᱔,᱗᱕᱘,᱗᱖᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱓.᱙᱙ ᱠᱚᱲᱟ ᱨᱮ ᱑᱐᱐ ᱛᱤᱨᱞᱟᱹ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱓.᱒᱘%: ᱠᱚᱲᱟ ᱟᱜ ᱫᱚ ᱖᱔.᱙᱑% ᱟᱨ ᱛᱤᱨᱞᱟᱹ ᱭᱟᱜ ᱫᱚ ᱔᱑.᱐᱙% ᱾ ᱑,᱓᱕᱕,᱖᱒᱕ (ᱥᱚᱨᱵᱷᱮ ᱟᱠᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱒᱘.᱕᱔%) ᱫᱚ ᱑᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱢᱮᱱᱟᱜ ᱠᱚᱣᱟ ᱾ ᱑,᱙᱐,᱙᱗᱕ (᱔᱐.᱐᱕%) ᱦᱚᱲ ᱫᱚ ᱥᱚᱦᱚᱨᱤ ᱡᱟᱭᱜᱟ ᱨᱮ ᱠᱚ ᱛᱟᱦᱮᱸᱱᱟ ᱾

ᱯᱟᱹᱨᱥᱤ

᱒᱐᱒᱓ ᱥᱮᱨᱢᱟ ᱨᱮ, ᱦᱚᱱᱚᱛ ᱨᱮ ᱙᱓.᱐᱗% ᱦᱚᱲ ᱫᱚ ᱯᱟᱥᱛᱳ, ᱓.᱗᱙% ᱫᱚ ᱦᱤᱱᱰᱠᱳ, ᱑.᱘% ᱫᱚ ᱩᱨᱫᱩ ᱟᱨ ᱐.᱕᱕% ᱫᱚ ᱯᱟᱧᱡᱟᱵᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱛᱮᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱯᱟᱹᱨᱥᱤ ᱥᱟᱬᱮᱥᱤᱭᱟᱹ ᱠᱚᱣᱟᱜ ᱢᱮᱱ ᱞᱮᱠᱟᱛᱮ, ᱟᱯᱷᱜᱟᱱᱤ ᱦᱚᱲ ᱠᱚ ᱦᱤᱡᱩᱜ ᱢᱟᱬᱟᱝ ᱨᱮ ᱱᱚᱣᱟ ᱴᱚᱴᱷᱟ ᱨᱮ ᱛᱤᱨᱟᱦᱤ ᱯᱟᱹᱨᱥᱤ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱫᱷᱚᱨᱚᱢ

ᱯᱮᱥᱟᱣᱟᱨ ᱨᱮ ᱢᱩᱥᱞᱤᱢ ᱫᱚ ᱟᱹᱰᱤ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾ ᱯᱮᱥᱟᱣᱟᱨ ᱨᱮ ᱢᱤᱫ ᱚᱠᱛᱚ ᱦᱩᱰᱤᱧ ᱥᱚᱦᱚᱨ ᱟᱨ ᱯᱮᱥᱟᱣᱟᱨ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱦᱤᱱᱫᱩ ᱟᱨ ᱥᱤᱠᱷ ᱫᱚ ᱟᱹᱰᱤ ᱠᱚᱢ ᱠᱚ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱦᱟᱹᱴᱤᱧ ᱚᱠᱛᱚ ᱨᱮ ᱩᱱᱠᱩ ᱢᱩᱫᱽ ᱨᱤᱱ ᱡᱟᱹᱥᱛᱤ ᱜᱟᱱ ᱦᱚᱲ ᱫᱚᱠᱚ ᱧᱤᱨ ᱮᱱᱟ ᱾ ᱦᱚᱱᱚᱛ ᱨᱮ ᱑,᱘᱐᱐ ᱦᱤᱱᱫᱩ ᱟᱨ ᱑,᱔᱐᱐ ᱥᱤᱠᱷ ᱢᱮᱱᱟᱜ ᱠᱚᱣᱟ ᱾ ᱢᱮᱱᱠᱷᱟᱱ ᱤᱥᱟᱹᱭ ᱫᱷᱚᱨᱚᱢ ᱨᱮᱱᱟᱜ ᱩᱛᱱᱟᱹᱣ ᱫᱚᱦᱚ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱠᱷᱟᱭᱵᱮᱨ ᱯᱟᱠᱷᱛᱩᱱᱠᱷᱣᱟ ᱨᱮᱱᱟᱜ ᱦᱚᱱᱚᱛ ᱠᱚ